钦定古今图书集成/明伦汇编/氏族典/第507卷 > 《廖用贤尚友录》 > 谷那律
## 钦定古今图书集成/明伦汇编/氏族典/第507卷 > 《廖用贤尚友录》 > 谷那律

按《唐书谷那律传》，“那律，魏州昌乐人。贞观中，累迁国
子博士，淹识群书，迁谏议大夫，兼弘文馆学士。从太
宗出猎，遇雨沾渍，因问曰：‘油衣若为而无漏邪’？那律
曰：‘以瓦为之，当不漏’。帝悦其直，赐帛二百段。卒。孙倚
相，仕为秘书省正字，仇覆图书，多所刊定。子崇义，天
宝末为幽州大将，以雄敢闻，历左金吾卫大将军，遂”
客蓟门，生子从政，略涉儒学，有风操。事李宝臣，历定
州刺史，封清江郡王。及惟岳知节度，与田悦谋拒天
子命，从政谏，不纳。从政塞门移疾不出。惟岳疑其怨
望，日伺之。从政惧，乃吐血，即仰药死。